open-index/open-wikipedia-markdown huggingface dataset:
The Night Before

**«The Night Before»** () — песня гурта The Beatles, якая ўпершыню з'явілася на альбоме «Help!» у 1965 годзе. Песня напісана Полам Мак-Картні (прыпісана Джону Ленану і Полу Мак-Картні) і была запісана 17 лютага 1965 года. Песня гучыць у аднайменным фільме.

## Песня 
Характэрнай рысай песні з'яўляецца электрычнае фартэпіяна, на якім грае Ленан. Асноўную музычную партыю вядзе Мак-Картні, тады як Ленан і Харысан спяваюць падгалоскі ў канцы кожнага радка («*Aaah the night before…*»). Пасля другога паўтарэння рэфрэну гучыць гітарнае сола ў выкананні Харысана (яно ж паўтараецца ў скарочаным выглядзе ў канцы песні).

Тэкст песні прадстаўляе сумненні маладога чалавека, які пераймаецца праз свае стасункі з дзяўчынай: «Мінулай ноччу, калі мы развіталіся, у тваіх вачах было каханне, а сёння я бачу, што ты перадумала; паводзь сябе са мной гэтак жа, як і мінулай ноччу…».

## У запісе ўдзельнічалі 
* Пол Мак-Картні — двойчы запісаны і зведзены асноўны вакал, бас-гітара, сола-гітара
* Джон Ленан — падгалоскі, электрычнае фартэпіяна
* Джордж Харысан — падгалоскі, сола-гітара
* Рынга Стар — ударныя

## Цікавыя факты 
* У самым пачатку песні (на пятай-шостай секундах) чуецца некалькі гітарных нот, хутчэй за ўсё ўзятых памылкова, але, тым не менш, яны гучаць даволі арганічна з асноўнай тэмай.
* Пры апошнім паўтарэнні прыпева песні выразна чуецца, як Мак-Картні ў пачатку фразы *Were you telling…* на адной з дарожак (яго голас запісаны двойчы і зведзены ў адну партыю) спявае *We* замест *Were* — відавочна, ён пераблытаў гэты радок з іншым радком прыпева *We said our goodbyes…*

## Крыніцы 
## Спасылкі 
* Тэкст песні
* Нататкі Alan W. Pollack пра песню The Night Before (англ.)
* Біблія Бітлз — The Night Before

Катэгорыя:The Beatles
Леанід Восіпавіч Пастарнак

**Леанід Восіпавіч Пастарнак** (; ) — расійскі жывапісец, графік. Акадэмік Пецярбургскай АМ (з 1905). Бацька Б. Л. Пастарнака.

## Біяграфія 
Скончыў Новарасійскі ўніверсітэт у Адэсе (1885), адначасова вучыўся ў Мюнхенскай АМ. Выкладаў у Маскоўскім вучылішчы жывапісу, скульптуры і дойлідства (з 1894). Экспанент Таварыства перасоўных выставак (з 1889). Член-заснавальнік аб’яднання «Саюз рускіх мастакоў» (з 1903). З 1921 жыў у Германіі, Вялікабрытаніі. 

Працаваў у жанры партрэта, станковай і кніжнай графікі. Стварыў цыкл твораў, прысвечаных Л. Талстому, партрэты М. Горкага (1906), А. Скрабіна (1909), С. Рахманінава, Э. Верхарна (абодва 1913), А. Эйнштэйна (1924), Р. М. Рыльке (1926), Л. Карыта (1927), Г. Гаўптмана (1930), цыкл натурных партрэтаў У. Леніна і інш. Яго партрэтам уласцівы выразнасць, лаканізм, увага да духоўнага жыцця чалавека. Аўтар ілюстрацый да раманаў «Вайна і мір» і «Уваскрэсенне» Талстога, твораў М. Лермантава, жанравых карцін «Ліст з радзімы» (1889), «Дамоў на радзіму» (1891), «Пасяджэнне савета выкладчыкаў Маскоўскага вучылішча жывапісу, скульптуры і дойлідства» (1902), серыі пейзажаў гарадоў Паўночнай Еўропы (1908), малюнкаў дзяцей і інш.

Творчасці Леаніда Пастарнака ўласцівы эмацыянальная выразнасць, тонкасць каларыту, зварот да пленэрнага жывапісу, праца пры вячэрнім асвятленні.

## Галерэя 

Файл:Леонид О. Пастернак - К родным (1891).jpg|Да родных (1891)
Файл:Pasternaknaplyage.jpg|Востраў Руген (1906)
Файл:Pasternak Tolstoy 1908.jpg|Леў Талстой (1908)
Файл:Leonid Pasternak - Albert Einstein (1924).jpg|Альберт Эйнштейн (1924)
Файл:Leonid Pasternak - Portrait painting of Rainer Maria Rilke.jpg|Райнер-Марыя Рыльке (1926)

## Крыніцы 
## Літаратура 
* 

Катэгорыя:Мастакі Расіі
You’ve Got to Hide Your Love Away

«**You’ve Got to Hide Your Love Away**» () — песня The Beatles, якая ўпершыню з'явілася на альбоме *Help!* у 1965 годзе. Песня напісана Джонам Ленанам (прыпісана Джону Ленану і Полу Мак-Картні) і была запісана 18 лютага 1965 года. Песня гучыць у аднайменным фільме і ўвайшла таксама ў анталогію *The Beatles 1962–1966*.

## Стварэнне песні 
Лічыцца, што песня напісана Ленанам пад значным уплывам Боба Дылана. На карысць гэтага факта кажуць падабенства тэксту песні «You’ve Got to Hide Your Love Away» да тэксту песні Дылана «I Don’t Believe You [She Acts Like We Have Never Met]» (у Ленана ў пачатку: «Here I stand head in hand turn my face to the wall»; у Дылана: «I can’t understand, she let go of my hand, and left me here facing the wall»); акрамя гэтага, Ленан імітуе хрыплаваты вакальны стыль Дылана і выкарыстоўвае ў гэтай песні акустычную аранжыроўку з мінімумам ударных (што таксама характэрна для Дылана). Паводле Мак-Картні, «уся песня — гэта, у прынцыпе, Джон, які робіць Дылана». Як прызнаваўся сам Ленан, творчасць Боба Дылана падчас стварэння гэтай песні «дапамагла яму выразіць тое, што ён адчувае ўнутры сябе».

Песня была запісана 18 лютага 1965 года. Усяго было зроблена 9 дубляў, з якіх толькі два выйшлі поўнымі. У «Анталогіі Бітлз» прадстаўлены другі поўны дубль: у ім перад самой песняй чуваць, як Джон выконвае стартавы адлік, затым злёгку падстройвае гітару, потым чуваць гук разбітай шклянкі і фраза Ленана пра тое, што Мак-Картні разбіў шклянку.

Песня «You’ve Got to Hide Your Love Away» стала другой песняй «The Beatles» (пасля «Love Me Do»), у запісе якой прыняў удзел сесійны музыкант: флейтыст Джон Скот спачатку запісаў партыю тэнаровай флейты адначасова з іншымі музыкантамі, а потым да асноўнага запісу была дададзена яшчэ і партыя альтавай флейты, запісаная асобна.

Пры запісе Ленан замест запланаванага «two foot tall» праспяваў «two foot small», аднак перазапісу вырашана было не рабіць. Пры гэтым Ленан, паводле відавочцаў, сказаў: «Няхай застаецца, задавакам гэта спадабаецца». Эпстайн і Ленан у красавіку 1963 года правялі некаторы час у Барселоне, што спарадзіла шматлікія чуткі пасля іх вяртання. З іншага боку, многія лічылі, што песня прысвечана стасункам Ленана з яго тадышняй дзяўчынай.

## У запісе ўдзельнічалі 
* Джон Ленан — вакал, дванаццаціструнная гітара
* Пол Мак-Картні — бас-гітара, акустычная гітара
* Джордж Харысан — акустычная гітара
* Рынга Стар — бубен, маракас
* Джон Скот — тэнар- і альт-флейты

## Іншыя версіі песні 
Песню неаднаразова перапявалі многія выканаўцы, у тым ліку:
* гурт The Beach Boys на альбоме *Beach Boys’ Party!*
* Джо Кокер
* Крыс Карнэл
* Элвіс Кастэла
* гурт Oasis
* Цім Роўз
* гурт Pearl Jam

## Крыніцы 
## Спасылкі 
* Тэкст песні 
* Нататкі Alan W. Pollack пра песню You’ve Got to Hide Your Love Away 
* Біблія Бітлз — You’ve Got to Hide Your Love Away 

Катэгорыя:The Beatles
Герц Майзель

**Герц Майзель** (; ; Псеўданімы: *Г. М-л*; *Эрыс*) — яўрэйскі пісьменнік. Пісаў на ідышы.

## Біяграфія 
Родам з Беларусі. Рос у мястэчку, яго бацька быў прыказчыкам у лясной справе. У маладосці Герц быў захоплены рэвалюцыйным рухам і актыўна ўдзельнічаў у Бундзе. Ратуючыся ад пераследу, з’ехаў у Англію. Працаваў у Лондане рабочым-капялюшнікам. У 1917 годзе вярнуўся ў Мінск. Пасля Кастрычніцкай рэвалюцыі ўступіў у Камуністычную партыю. Супрацоўнічаў з газетай «Звезда» (тады — орган Паўночна-Заходняга абласнога камітэта РКП(б)). Калі ў 1918 годзе ў Мінску з’явілася аднайменнае камуністычнае выданне на ідышы «Штэрн» («Зорка»), перайшоў на ідыш.

Удзельнічаў у грамадзянскай вайне на баку бальшавікоў, працаваў у ВЧК «на фронце барацьбы з бандытызмам», як паведамляе «Литературная энциклопедия». «Бандытызмам» савецкая прапаганда называла антыбальшавіцкі сялянскі рух.

У 1920-я гады пісаў апавяданні, замалёўкі і артыкулы (таксама пад псеўданімамі Г. М-л і Эрыс), супрацоўнічаў з мінскай газетай «Векер», а таксама замежнымі камуністычнымі выданнямі. Быў сябрам Беларускай асацыяцыя пралетарскіх пісьменнікаў.

Пераклаў на ідыш разам з Уры Фінкелем працу прафесара М. Нікольскага «Яўрэйскія святы іх паходжанне і развіццё» (пераклад выйшаў ў Менску ў 1925). Перакладаў таксама камуністычную літаратуру.

## Творчасць 
У 1928 годзе выдаў у Менску першы зборнік «Дэрцэйлунген» («Апавяданні»).

«Быўшы першым і доўгі час адзіным яўрэйскім пралетарскім празаікам у Беларусі, Мейзель сам-адзін мусіў своечасова адгукацца на разнастайныя тэмы рэвалюцыйнай рэчаіснасці. Гэта перашкаджала яму больш па-мастацку паглыбляць свае творы. Нездарма з многіх дзясяткаў апавяданняў, якія друкаваліся ў газетах, ён выбраў для асобнага выдання толькі невялікую колькасць», — пісаў літаратуразнаўца Бэр Аршанскі.

У 1932 годзе выдаў зборнік «Драй Шмулікес» («Тры Шмулікі, гісторыі пра гераічнае мінулае», Менск, 1932).

У 1947 годзе, у артыкуле да 60-годдзя Г. Майзеля, маскоўская газета «Эйнікейт» (орган Яўрэйскага антыфашысцкага камітэта) пісала, што пісьменнік «дагэтуль звязаны з літаратурай і прэсай на ідышы» і што «цяпер ён працуе над новай кнігай апавяданняў». Кніга так і не выйшла. Магчыма, аўтар быў рэпрэсаваны падчас антысеміцкай кампаніі ў СССР.

## Крыніцы 
Катэгорыя:Пісьменнікі на ідыш
Катэгорыя:Члены Саюза беларускіх пісьменнікаў
Катэгорыя:Яўрэйскія пісьменнікі
Нуклеапратэіды

**Нуклеапратэіды** — складаныя комплексы нуклеінавых кіслот з бялкамі. Адрозніваюць нуклеапратэіды ў комплексе з ДНК і РНК.

Дэзоксірыбануклеапратэіды знаходзяцца ў ядрах клетак (рэчывы храмасом), мітахондрыях і галоўках сперматазоідаў. Іх бялкі з’яўляюцца гістонамі і пратамінамі (нізкамалекулярныя бялкі), размяшчаюцца ў жалабках двайной спіралі ДНК, стабілізуюць яе структуру і рэгулююць матрычную актыўнасць; звязаны з нуклеінавай кіслатой электрастатычным узаемадзеяннем.

Рыбануклеапратэіды ўваходзяць у склад рыбасом, вірусаў, інфармасом. Кожная з гэтых структур мае адну або некалькі малекул РНК і дзясяткі розных бялкоў. Вылучаныя і ачышчаныя кампаненты рыбасом і вірусаў здольныя да самазборкі і ўтварэння біялагічна актыўных сістэм (напрыклад, інфекцыйных вірусаў).

Нуклеапратэіды ўтвараюцца ў выніку не­ка­ва­лент­ных узаемадзеянняў бялкоў і нук­леі­на­вых кі­слот: вада­род­ныя сувя­зі паміж амінакіслотамі і азо­цістымі асновамі, элек­тра­ста­тычныя ўзаемадзеянні адмоўна за­раджаных фас­фат­ных груп нук­леі­на­вых кі­слот з дадатна за­рад­жа­ны­мі ўча­ст­ка­мі бял­коў, гід­ра­фоб­ныя кан­так­ты паміж астаткамі араматычных амі­накіс­лот і азо­цістых асноў і інш. Ста­білізуючую ролю ў нуклеапратэідах час­та выконваюць іо­ны ме­та­лаў.

## Літаратура 
* 

Катэгорыя:Бялкі
Катэгорыя:Нуклеінавыя кіслоты
Буйвідаўшчына (Мінскі раён, паўднёвая)

**Буйвідаўшчына** або **Буйвідаўка**, **Буйвідаўцы**, таксама **Буйдаўшчына** — былы засценак, потым вёска ў межах цяперашняга Мінскага раёна.

## Назва 
Назва паходзіць ад балцкага імя Буйвід.

## Гісторыя 
Вядомы прынамсі з канца XVIII стагоддзя як засценак Буйвідаўцы, у 1939 годзе столькі ж.

У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі. 2 лістапада 1943 года ў ходзе нямецкай карнай аперацыі ў панскай сядзібе ў Буйвідаўшчыне (Буйдаўшчыне) былі расстраляныя мужчыны вёскі Кузьмёнкі (Кузьмянка).

У наш час не існуе.

## Насельніцтва 
* 1908 год — 2 двары, 18 жыхароў
* 1917 год — 1 двор, 10 жыхароў, усе палякі

## Крыніцы 
## Літаратура 
* 
* 
* 
* 
* 
* 
* 
*
Буйвідаўшчына

Назву **Буйвідаўшчына** маюць:

## Населеныя пункты 
### Беларусь 
* Буйвідаўшчына — былая вёска ў Навагрудскім раёне
* Буйвідаўшчына — былая вёска ў Мінскім раёне (на поўдзень)
* Буйвідаўшчына — былая вёска ў Мінскім раёне (на поўнач)
Сяргей Анатольевіч Цярохін

**Сяргей Анаталевіч Цярохін** (; нар. 29 верасня 1963, Кіеў) — украінскі эканаміст, перакладчык і палітык. Дэпутат Вярхоўнай Рады Украіны шасці скліканняў (1994—2005, 2006—2014). З лютага па верасень 2005 года міністр эканомікі Украіны (ва ўрадзе Юліі Цімашэнкі).
Крыстафер II (кароль Даніі)

**Крыстафер II** (, 29 верасня 1276 — 2 жніўня 1332, Саро) — кароль Даніі з 13 лістапада 1319 па 7 чэрвеня 1326 года (1-ы раз, сумесна з суправіцелем Гальштэйн-Рэндсбургскім) і з 23 лютага 1330 года — аднаасобна (2-і раз).

Сын дацкага караля Эрыка V і Агнесы Брандэнбургскай, брат дацкага караля Эрыка VI. Яго імя звязана з нацыянальным бедствам, паколькі яго праўленне скончылася амаль поўным развалам дацкай дзяржавы.

Катэгорыя:Каралі дацкія
I Need You

**I Need You** () — песня гурта «The Beatles», якая ўпершыню з'явілася на альбоме *Help!* у 1965 годзе. Песня была запісана 15-16 лютага 1965 года і з'яўляецца другой (пасля «Don’t Bother Me», якая выйшла на альбоме *With The Beatles*) песняй Джорджа Харысана, што з'явілася на альбомах «The Beatles». Песня гучыць таксама ў фільме «На дапамогу!».

## Песня 
Песня ўяўляе сабой адносна просты і меланхалічны па настроі музычны нумар. Гучанне сола-гітары ўзбагачаецца выкарыстаннем педалі эфектаў — гэта першы выпадак выкарыстання Харысанам гэтай прылады.

## У запісе ўдзельнічалі 
* Джордж Харысан — асноўны вакал, сола-гітара
* Джон Ленан — падгалоскі, рытм-гітара
* Пол Мак-Картні — падгалоскі, бас-гітара
* Рынга Стар — ударныя, сенсера

## Іншыя версіі песні 
Том Пеці выканаў гэтую песню ў якасці трыб'юта на «Канцэрце для Джорджа» ў 2002 годзе.

## Крыніцы 
## Спасылкі 
* 
* 
* 
* Відэа з гучаннем студыйнай версіі песні 

Катэгорыя:The Beatles
Універсітэт Дамаска

**Універсітэт Дамаска** — універсітэт у сірыйскай сталіцы Дамаск.

Універсітэт створаны ў 1923 годзе шляхам аб’яднання медыцынскай і юрыдычнай ВНУ, заснаваных у 1903 і 1913 гадах. Да заснавання Універсітэта Халеба ў 1958 годзе насіў назву «Сірыйскі ўніверсітэт».

З 1946-га года да ўтварэння Аб’яднанай Арабскай Рэспублікі былі створаны інстытуты па новых спецыяльнасцях: факультэт прыродазнаўчых навук, факультэт мастацтваў, вышэйшы педагагічны інстытут, інжынерны факультэт у Халебе, факультэт шарыяту і інстытут бізнесу.

У 1959 годзе, калі Сірыя была часткай Аб’яднанай Арабскай Рэспублікі, Дамаскі ўніверсітэт уключаў у сябе, апроч папярэдніх, філалагічны факультэт, факультэт бізнесу, стаматалагічны факультэт, інжынерны факультэт. Дамаскаму ўніверсітэту таксама было дазволена прысуджаць ступені аспірантаў. У перыяд расла колькасць студэнтаў і прафесарска-выкладчыцкага складу ўніверсітэта; супрацоўніцтва паміж універсітэтамі ў двух рэгіёнах пашыралася, і адбываўся актыўны абмен прафесарамі і студэнтамі. Выхад Сірыі з Аб’яднанай Арабскай Рэспублікі не паўплываў на ўніверсітэт. Пасля рэвалюцыі 8 сакавіка 1963 г. прэзідэнт Хафіз аль-Асад надаваў асаблівую ўвагу ўсім сектарам вышэйшай адукацыі.

Катэгорыя:Універсітэты Сірыі
Уладзімірскі павет (XV ст. — 1795)

**Уладзімірскі павет** () — адміністрацыйна адзінка Вялікага Княства Літоўскага з XV ст. да 1569 года, потым Каралеўства Польскага ў 1569—1795 гадах. Адміністрацыйны цэнтр — Уладзімір. Складаўся са старостваў. Займаў плошчу 4212,00 км².

У павет уваходзілі землі ў верхнім цячэнні рэк Буг, Выжва, Тур’я і Стаход з маёнткамі Несухаіжы, Ковель, Турыйск, Усцілуг, Літовіж, Парыцк, Камень, Смідзін і іншымі. Буйнымі землеўладальнікамі павета былі князі Сангушкі, Чартарыйскія, Казекі, Парыцкія.

Пасля адміністрацыйнай рэформы 1565—1566 гадоў у Вялікім Княстве Літоўскім, разам з Луцкім і Крамянецкім паветамі ўвайшоў у склад Валынскага ваяводства. Пасля Люблінскай уніі 1569 года ў складзе Польскага Каралеўства.

У 1791 годзе паўночная частка Уладзімірскага павета ўвайшла ў склад Уладзімірскага 1-га павета, сам ён стаў называцца Уладзімірскім 2-м паветам, атрымаўшы частку Луцкага павета.

Пасля Гродзенскага сейма (1793) увайшоў у склад Уладзімірскага ваяводства, стаўшы Уладзімірскай зямлёй.

Пасля 3-га падзелу Рэчы Паспалітай (1795) землі былога Уладзімірскага павета ў складзе Расійскай імперыі.

## Крыніцы 
Катэгорыя:Паветы Вялікага Княства Літоўскага
Ібн Асакір

**Ібн Асакір** (,  — , ) — ісламскі вучоны-багаслоў, хадысазнавец, гісторык і правазнавец шафііцкага мазхаба. Прадстаўнік арабскай рэгіянальнай гістарыяграфіі. Аўтар арабскага біяграфічнага слоўніка «Тарых мадынат Дымашк» (Гісторыя Дамаска), які змяшчае каля 10 000 біяграфій людзей (сярод іх 200 жанчын), якія жылі ў горадзе. Вучань Абу-н-Наджыба Сухравардзі.
Катэгорыя:Ісламскія багасловы
Дамаск (мухафаза)

**Дама́ск** () — адна з 14 мухафаз на паўднёвым захадзе Сірыі. Адміністрацыйны цэнтр — горад Дамаск, які таксама з’яўляецца сталіцай краіны. Найбуйнейшыя гарады — Дамаск, Дума, Эль-Хаджар-эль-Асвад, Дарая, Эт-Таль, Эн-Набк, Ірбін, Ябруд, Хараста-эль-Басаль, Джайруд, Думайр, Эз-Забадані. Плошча — 18 018 км², насельніцтва — 2 836 000 чалавек (2011 год).

## Насельніцтва 
Катэгорыя:Мухафазы Сірыі
Another Girl

«**Another Girl**» () — песня гурта «The Beatles», якая ўпершыню з'явілася на альбоме «Help!» у 1965 годзе. Песня была напісана Полам Мак-Картні, але прыпісана Полу Мак-Картні і Джону Ленану. Песня была запісана 15-16 лютага 1965 года і гучыць таксама ў фільме «На дапамогу!».

## Запіс песні 
Большая частка партый была запісана 15 лютага 1965 года за адну спробу (да гэтага было дапісана 10 версій гітарнага сола Харысана, але яны не былі выкарыстаны).

## У запісе ўдзельнічалі 
* Джон Ленан — падгалоскі, акустычная рытм-гітара
* Пол Мак-Картні — асноўны вакал (двойчы зведзеная партыя), бас-гітара, сола-гітара
* Джордж Харысан — падгалоскі, электрычная рытм-гітара
* Рынга Стар — ударныя

## Крыніцы 
## Спасылкі 
* Тэкст песні 
* Нататкі Алана Полака наконт песні «Another Girl»  
* Біблія Бітлз — Another Girl 

Катэгорыя:The Beatles
Барада (рака)

**Барада** — рака ў Сірыі. Даўжыня — 72 км. Барада бярэ пачатак у гарах Антылівана, цячэ на паўднёвы ўсход і знікае ў лугавых азёрах. На Барадзе размешчана сталіца Сірыі — Дамаск. Рака разам з прытокамі разбіваецца на мноства рукавоў і штучных каналаў, дзякуючы чаму ваколіцы Дамаска маюць пышную расліннасць.

Першы прыток ракі — Нахр-эль-Арак, які ўпадае ў Вадзі-Бараду злева.
Катэгорыя:Рэкі Сірыі
You’re Going to Lose That Girl

**«You’re Going to Lose That Girl»** () — песня гурта The Beatles, выпушчаная на альбоме *Help!* і напісаная ў асноўным Джонам Ленанам (прыпісана Ленану і Мак-Картні). Песня гучыць і ў аднайменным фільме; у ім гурт выконвае яе ў антуражы студыі гуказапісу; у дадатак да звычайнага віду гурта з гітарамі і барабаннай устаноўкай з'яўляецца таксама Мак-Картні за фартэпіяна і Рынга Стар, які грае на бонга.

## Песня 
«You’re Going to Lose That Girl» была запісана ў студыі Abbey Road 19 лютага 1965 года. Поўным складам удзельнікі гурта сыгралі ўсяго два разы, другі дубль стаў базавым (пазней да яго была дапісана фартэпіянная партыя Мак-Картні, бонга і галасы).

Тэкст песні напісаны ад асобы маладога чалавека, які кажа свайму сябру, што калі той не будзе ўдзяляць больш увагі сваёй дзяўчыне, то гэтым зоймецца ён сам.

Ты страціш гэтую дзяўчыну.
Калі сёння ўвечары ты не возьмеш яе прайсціся,
То яна можа змяніць сваё меркаванне,
І тады я запрашу яе і абыдуся з ёй вельмі ветліва.

У музычным плане песня выкарыстоўвае даволі нехарактэрную мадуляцыю — пры асноўнай танальнасці мі мажор трэці куплет гучыць у соль мажоры.

Паводле некаторых музычных крытыкаў, на працягу ўсёй песні піяніна, відаць, гучыць не ў строй з гітарамі (партыя гітар гучыць крыху ніжэй).

## У запісе ўдзельнічалі 
* Джон Ленан — асноўны вакал (двойчы запісаны і зведзены), акустычная рытм-гітара
* Пол Мак-Картні — падгалоскі, піяніна, бас-гітара
* Джордж Харысан — падгалоскі, сола-гітара
* Рынга Стар — ударныя, бонга

## Лёс песні 
* У лістападзе 1977 года кампанія Capitol Records запланавала выпуск сінгла з песняй «Girl» на першым баку і з «You’re Going to Lose That Girl» на адваротным баку. Гэты сінгл павінен быў суправаджаць выпуск падборкі песень «The Beatles» *Love Songs*, у якім, аднак, ужо былі абедзве гэтыя песні. У выніку выпуск сінгла быў адменены.
* У амерыканскага рок-гурта «Ramones» ёсць песня «You’re Gonna Kill That Girl» (), назва якой перагукаецца з песняй «The Beatles».
* Песня «Now She’s Left You» () гурта «The Rutles» з'яўляецца пастышам на песню «The Beatles».

## Крыніцы 
## Спасылкі 
* Тэкст песні  
* Нататкі Алана Полака наконт песні «You’re Going to Lose That Girl» 
* Біблія The Beatles — «You’re Going to Lose That Girl» 
* Фрагмент з фільма «Help!», які прадстаўляе песню «You’re Going to Lose That Girl» 

Катэгорыя:The Beatles
Ладо Ахотнікаў

**Ладо Ахотнікаў** (сапраўднае імя — Уладзімір Ахотнікаў; нар. 27 сакавіка 1978, Кокчэтаў, Казахская ССР), вядомы таксама як **Ладо Охотников**, — сцэнарыст, акцёр , рэжысёр, бізнесмен. Заснавальнік кампаній Holiverse, Meta Whale, Lado Film. 

= Біяграфія =
Ладо Ахотнікаў нарадзіўся ў Кокчэтаве, Казахстан. Пасля разам з сям’ёй пераехаў у Маскву, дзе паступіў ва Усерасійскі інстытут павышэння кваліфікацыі работнікаў кінематаграфіі пры ВГІК і скончыў яго па спецыяльнасці «кінарэжысура».

= Кар’ера =
У 1996 годзе Ладо Ахотнікаў дэбютаваў у кіно, згуляўшы ў фільме «Навуковая секцыя пілотаў». Падчас навучання ў інстытуце ён паставіў для тэлебачання (МГДТУЦ) некалькі дзіцячых казак, а з 1999 па 2004 год удзельнічаў у студэнцкім кінафестывалі «Святая Ганна» ў якасці асістэнта рэжысёра («Мілая мая», 1999; «Зазі ў наземным транспарце», 2000; «Прафесар Трубочкін», 2000; «Дэградатар», 2000; «Кароткія трагедыі пра каханне», 2004). У 2023—2024 гадах выступіў таксама як акцёр у гэтым фільме.

У 2024 годзе ён заснаваў у Аб’яднаных Арабскіх Эміратах прадзюсарскую кампанію Lado Film. У тым жа годзе стварыў Holiverse Holding — экасістэму, якая ўключае токен Holichain, гандлёвую пляцоўку Marketplace і платформу Holivita, што падае інфармацыю пра здароўе на аснове аналізу ДНК. У 2024 годзе Ахотнікаў таксама запусціў Meta Whale — Web3-кампанію, якая аб’ядноўвае гандлёвыя пляцоўкі DeFi, GameFi, NFT і іншыя сэрвісы на аснове блокчэйну ў адзіны экасістэмны комплекс.

= Крыніцы =

Катэгорыя:Нарадзіліся ў 1978 годзе
Катэгорыя:Сцэнарысты XXI стагоддзя
Катэгорыя:Рэжысёры XXI стагоддзя
Дамаск (аэрапорт)

**Міжнародны аэрапорт Дамаск** — міжнародны аэрапорт у Дамаску, найбуйнейшы аэрапорт Сірыі. Адкрыты ў сярэдзіне 1970-х, ён таксама з’яўляецца самым загружаным аэрапортам у краіне. У 2010 годзе аэрапорт абслужыў звыш 5,5 мільёна пасажыраў, што на 50 % больш, чым у 2004 годзе. Пасля пачатку грамадзянскай вайны ў Сірыі пасажырапаток значна скараціўся. На 2017 год аэрапорт абслугоўваў да паўмільёна пасажыраў.

Аэрапорт размешчаны за 29 км паўднёвы ўсход ад горада Дамаск. Даўжыня дзвюх узлётна-пасадачных палос аэрапорта складае 3600 м і 3598 м, а вышыня над узроўнем мора — 616 метраў.

ЦАХАЛ нанёс удары па ўзлётна-пасадачных палосах аэрапортаў Дамаска і Алепа ракетамі і разбурыў іх.
Катэгорыя:Аэрапорты Сірыі
Act Naturally

«**Act Naturally**» () — песня, напісаная амерыканскім аўтарам і выканаўцам  (прыпісана яму і Воні Морысан). Упершыню песня была выканана амерыканскім выканаўцам Бакам Оўэнсам і яго гуртом  у 1963 годзе; іх версія заняла першую пазіцыю ў амерыканскім чарце Billboard Country Singles. Песня знакамітая многімі кавер-версіямі, у тым ліку і версіяй гурта «The Beatles», якая выйшла на альбоме *Help!*. У 2002 годзе песня заняла 169 пазіцыю ў спісе 500 найвялікшых кантры-песень паводле сайта About.com.
У 2024 годзе *Rolling Stone* змясціў песню на 70-е месца ў сваім рэйтынгу 200 найвялікшых кантры-песень усіх часоў.

## Гісторыя стварэння песні 
Ідэя напісаць гэтую песню ўзнікла ў Расэла пасля таго, як ён быў запрошаны адным са сваіх сяброў паўдзельнічаць у студыйнай сесіі ў Лос-Анджэлесе. На пытанне сваёй тадышняй сяброўкі, навошта яму трэба ехаць у Лос-Анджэлес, Расэл адказаў: «Яны збіраюцца ўставіць мяне ў свае фільмы і зрабіць з мяне вялікую зорку». Такое тлумачэнне было ўспрынята з гумарам, а самому Расэлу адразу ж прыйшла ідэя напісаць песню, заснаваную на гэтым каментарыі. Песня была напісана ў той жа дзень, аднак запісаць яе не ўдалося: тадышні прадзюсар Расэла заявіў, што песня пра фільмы — гэта не хітовы матэрыял. 13 красавіка песня ўвайшла ў чарт Billboard Country Singles, а 15 чэрвеня песня пратрымалася на яго вяршыні свой першы тыдзень. Усяго песня фігуравала ў чарце 28 тыдняў і зрабіла з Расэла сапраўдную зорку — да канца 1960-х яшчэ 19 яго песень займалі лідарскія пазіцыі ў хіт-парадах.

## Версія «The Beatles» 
Удзельнікі гурта «The Beatles» перапелі песню ў 1965 годзе для свайго альбома *Help!*. Песня ўвайшла толькі ў брытанскую версію альбома, тады як у ЗША песня выйшла на баку Б сінгла «Yesterday». У сакавіку 1966 года песня была выпушчана таксама на брытанскім міні-альбоме *Yesterday*. Яшчэ пазней (у ліпені 1966 года) песня ўвайшла таксама ў амерыканскі альбом *Yesterday and Today*.

Песня была запісана 17 чэрвеня 1965 года за 13 падыходаў; першыя 12 дубляў у далейшым выкарыстоўваліся толькі для ўзбагачэння аранжыроўкі, базавым паслужыў трынаццаты дубль, адзіны, выкананы з вакалам. Мікшыраванне было праведзена на наступны дзень. Вакальную партыю выканаў Рынга Стар, яму ж належыць і партыя ўдарных; Пол Мак-Картні выконваў падгалоскі і партыю бас-гітары; Джон Ленан выканаў партыю рытм-гітары, а Джордж Харысан — партыю сола-гітары, якая была запісана двойчы і зведзена ў адну.

Гурт выконваў песню на «Шоў Эда Салівана», якое было запісана 14 жніўня 1965 года і выпушчана ў эфір 12 верасня.

## Дуэтная версія Оўэнса і Стара 
У 1989 годзе Оўэнс і Стар запісалі сумесную версію песні, на якую быў зняты бесклапотны кліп, у якім абодва выканаўцы ўяўлялі, нібыта яны здымаюцца ў нейкім вестэрне ў ролі каўбоеў. Гэтая версія песні дасягнула 27 пазіцыі ў чарце Billboard Country Singles, дзе пратрымалася ўсяго 11 тыдняў. Песня была намінавана на некалькі прэстыжных узнагарод (у тым ліку «Грэмі» за «лепшую вакальную супрацу»), аднак ніякіх прыкметных адзнак не атрымала.

## Крыніцы 
## Спасылкі 
* Тэкст песні «Act Naturally» 
* Біблія «Бітлз» — Act Naturally 

Катэгорыя:The Beatles
Крыстобаль Баленсіяга

**Крыстобаль Баленсіяга Эйсагірэ** (; , , Гетарыя, Краіна Баскаў — ) — баскскі мадэльер, заснавальнік дома высокай моды Balenciaga, які функцыянаваў у Сан-Себасцьяне, Мадрыдзе і Парыжы.

## Біяграфія 
Нарадзіўся ў мястэчку Гетарыя ў баскскай сям’і, у рыбака і швачкі. У 12-гадовым узросце быў аддадзены ў чаляднікі краўцу.

У 1919 годзе з дапамогай маркізы дэ Каса-Торэс адкрыў сваё ўласнае атэлье ў горадзе Сан-Себасцьяне. У наступным, 1920 годзе, адкрыў дом моды ў Мадрыдзе. У 1933 годзе сумесна з Педра Радрыгесам адкрывае там жа дом моды Eisa.

У 1930-х гадах пераехаў у Парыж, дзе ў 1937 годзе адчыніў дом высокай моды Balenciaga. Сярод яго кліентак былі каралева Іспаніі Вікторыя, каралева Бельгіі Фабіёла, княгіня Манака Грэйс, герцагіня Віндзарская Уоліс Сімпсан.

Канец 1940-х і 1950-я гады гісторыкі моды часам называюць «эрай Баленсіягі». У гэты перыяд ён стварыў тое, што пасля шматкроць выкарыстоўвалася ў модным дызайне: вузкі прамы сілуэт у форме літары I, сукенкі-бочкі, паліто-карэ, свабодныя жакеты з вялізнымі капюшонамі, сукенкі-трапецыі, капялюшы-скрыначкі, разнастайныя паўпаліто без гузікаў і каўняра. У 1945 годзе ўвёў у жаночае адзенне квадратныя плечы, а ў 1951 годзе — адзенне з адкрытымі шыяй і плячыма. У 1960 годзе прыдумаў сукенку-мяшок, якое пасля было скапіяванае шматлікімі іншымі дызайнерамі.

Како Шанэль сцвярджала, што Баленсіяга — адзіны куцюр’е, які здольны самастойна мадэляваць, кроіць, рэзаць і шыць. Ён аддаваў перавагу працаваць са шчыльнай, цвёрдай тканінай, якая надавала яго тварэнням падабенства са скульптурамі.

Баленсіяга за ўсё жыццё даў усяго некалькі інтэрв’ю. У 1968 годзе ён вырашыў завяршыць кар’еру і закрыць дамы моды ў Парыжы, Сан-Себасцьяне і Мадрыдзе, пры гэтым не паведаміў пра гэта сваім супрацоўнікам асабіста і не развітаўся з імі. Вытворчасць духоў працягнулася па ліцэнзіі, якую выкупіў Жан Канк’е; таксама ён пачаў вытворчасць адзення прэт-а-партэ пад гэтай маркай. Развіваць ідэі Баленсіягі працягнулі яго вучні — Андрэ Курэж і Эмануэль Унгаро.
Вача (Ніжагародская вобласць)

**Ва́ча** () — пасёлак гарадскога тыпу ў Ніжагародскай вобласці Расіі, адміністрацыйны цэнтр Вацкага муніцыпальнага раёна. Размешчаны каля шашы Ніжні Ноўгарад - Касімаў.

Бліжэйшыя гарады: Паўлава, Навашына, Мурам.
## Насельніцтва 
Катэгорыя:Пасёлкі гарадскога тыпу Ніжагародскай вобласці
Рычард Робсан

**Рычард Робсан** (; ) — брытанскі і аўстралійскі хімік лаўрэат Нобелеўскай прэміі па хіміі (2025).

Член Аўстралійскай акадэміі навук (2000) і Лонданскага каралеўскага таварыства (2022).

## Біяграфія 
Нарадзіўся 4 чэрвеня 1937 года ў вёсцы Гласберн, графства Норт-Ёркшыр, Англія, Вялікабрытанія.

Вывучаў хімію ў Оксфардскім універсітэце, дзе ў 1959 годзе атрымаў ступень бакалаўра, а праз тры гады — доктарскую ступень. Пазней праходзіў постдактарантуру ў Каліфарнійскім тэхналагічным інстытуце і Стэнфардскім універсітэце, а затым стаў выкладаць у Мельбурнскім універсітэце.

Пасля заканчэння навучання Робсан засяродзіўся на даследаваннях у галіне метал-арганічных каркасных структур, а ў 1990-х гадах у яго атрымалася рэалізаваць новы клас каардынацыйных палімераў, якія пасля перайшлі ў зусім новую вобласць хіміі.

У 2025 годзе Робсан, сумесна з Сусуму Кітагавай і Амарам Ягі, быў ганараваны Нобелеўскай прэміі па хіміі за «за распрацоўку метал-арганічных каркасаў».

## Крыніцы 
## Спасылкі 
* Рычард Робсан на сайце www.nobelprize.org

Катэгорыя:Члены Аўстралійскай акадэміі навук
Катэгорыя:Лаўрэаты Нобелеўскай прэміі паводле алфавіта
Катэгорыя:Вікіпедыя:Біяграфіі сучаснікаў
Бутурліно (Ніжагародская вобласць)

**Бутурліно** () — пасёлак гарадскога тыпу ў Ніжагародскай вобласці Расіі, адміністрацыйны цэнтр Бутурлінскага муніцыпальнага раёна і гарадскога паселішча рабочы пасёлак Бутурліно.

Размяшчаецца за 121 км на паўднёвы ўсход ад Ніжняга Ноўгарада на рацэ П'яна каля станцыі Смагіна Горкаўскай чыгункі. Статус пасёлка гарадскога тыпу прысвоены ў 1977 годзе.
## Насельніцтва 
Катэгорыя:Пасёлкі гарадскога тыпу Ніжагародскай вобласці
Вача (Карэлія)

**Вача** () — пасёлак у складзе Чарнапарожскага сельскага паселішча Сегежскага раёна Рэспублікі Карэлія. Размешчаны паблізу ляснога возера Малое, за два кіламетры на поўнач ад возера Кучвозера.

## Насельніцтва 
Катэгорыя:Населеныя пункты Карэліі
It’s Only Love

«**It’s Only Love**» () — песня гурта «The Beatles», напісаная збольшага Джонам Ленанам, але прыпісаная, як гэта звычайна рабілася, аўтарскаму дуэту Ленан — Мак-Картні. Песня была выпушчана ў 1965 годзе на альбоме *Help!* у Вялікабрытаніі, у ЗША песня была выпушчана на некалькі месяцаў пазней на наступным альбоме *Rubber Soul*. У сакавіку 1966 года песня была выпушчана таксама на брытанскім міні-альбоме *Yesterday*.

## Гісторыя стварэння і меркаванні 
Песня стваралася пад рабочай назвай «That’s A Nice Hat» («Гэта сімпатычны капялюшык»). Ідэя і большая частка песні належалі Ленану, аднак канчатковы выгляд яна набыла толькі пасля таго, як Ленан папрацаваў над ёй разам з Мак-Картні ў сваім доме ва Уэйбрыджы.

Сам Ленан у далейшым неаднаразова прызнаваў, што гэтая песня яму не падабалася праз слабы тэкст.

Гэта песня, якую я сапраўды ненавіджу. Жахлівы тэкст.

*It’s Only Love* — мая. Я заўсёды меркаваў, што гэта паршывая песня. Тэкст агідны. Я заўсёды ненавідзеў гэтую песню.

## Запіс песні 
Гурт запісаў песню 15 чэрвеня 1965 года на працягу трохгадзіннай сесіі на студыі Abbey Road. Усяго было зроблена шэсць дубляў, аднак толькі 4 з іх былі поўнымі. Вакал Ленана быў запісаны двойчы. Партыя гітары Харысана была запісана з дапамогай вярчальнага гучнагаварыцеля (калонкі Леслі).

**У запісе ўдзельнічалі:**
* Джон Ленан — двойчы запісаны вакал, акустычная гітара
* Пол Мак-Картні — бас-гітара
* Джордж Харысан — сола-гітара
* Рынга Стар — ударныя, бубен

## Крыніцы 
## Спасылкі 
* Тэкст песні 
* Нататкі Алана Полака наконт песні «It’s Only Love»  (спасылка праверана 25 кастрычніка 2009)
* Біблія Бітлз — It’s Only Love  спасылка праверана 25 кастрычніка 2009)

Катэгорыя:The Beatles
Пітэр Хаўіт

**Пітэр Уілкінсан Хаўіт** (нар. 31 мая 1946 года) — канадскі эканаміст і ганаровы прафесар сацыяльных навук у Універсітэце Браўна. Ён найбольш вядомы сваёй сумеснай працай з Філіпам Агіёнам па тэорыі эндагеннага росту і канцэпцыі творчага разбурэння ў сучаснай макраэканоміцы. У 2025 годзе Хаўіт і Агіён сумесна атрымалі палову Нобелеўскай прэміі па эканоміцы «за тэорыю ўстойлівага росту праз творчае разбурэнне». Ён атрымаў ступень бакалаўра эканомікі ва Універсітэце Макгіла ў 1968 годзе, ступень магістра ва Універсітэце Заходняга Антарыё ў 1969 годзе і ступень доктара філасофіі ва Універсітэце Паўночнага Захаду ў 1973 годзе пад кіраўніцтвам Роберта У. Клаўэра.

## Акадэмічная кар’ера 
Пасля атрымання ступені доктара філасофіі Хаўіт вярнуўся ў Канаду і выкладаў ва Універсітэце Заходняга Антарыё з 1972 па 1996 год. У 1996 годзе ён стаў выкладчыкам Універсітэта штата Агаё, а ў 2000 годзе далучыўся да Браўнаўскага ўніверсітэта, дзе і застаецца дагэтуль. З 2013 года Хаўіт з’яўляецца ганаровым прафесарам Браўнаўскага ўніверсітэта. Акрамя ўніверсітэцкай працы, ён таксама мае даўнія сувязі з Інстытутам К. Д. Хаўі, непартыйным аналітычным цэнтрам у Таронта, Канада. Хаўіт пачаў публікаваць справаздачы па эканамічнай палітыцы праз інстытут з 1986 года і быў яго рэзідэнтам з 2011 па 2015 год.

У 1993—1994 гадах ён быў прэзідэнтам Канадскай эканамічнай асацыяцыі, а ў 1997—2000 гадах быў рэдактарам часопіса *Journal of Money, Credit and Banking*.

## Ганаровыя званні і ўзнагароды 
Хаўіт быў абраны членам Каралеўскага таварыства Канады ў 1992 годзе і Эканаметрычнага таварыства ў 1994 годзе. У 2019 годзе ён і Агіён атрымалі ўзнагароду Фонду BBVA «Межы ведаў» у галіне эканомікі, фінансаў і менеджменту.

## Выбраныя творы 
* Howitt, Peter (1990). The Keynesian Recovery and Other Essays. Philip Allan. .
* Howitt, Peter, ed. (1996). The Implications of Knowledge-Based Growth for Micro-Economic Policies. University of Calgary Press. .
* Aghion, Philippe; Howitt, Peter (1998). Endogenous Growth Theory. MIT Press. .
* Howitt, Peter; De Antoni, Elisabetta; Leijonhufvud, Axel, eds. (1999). Money, Markets and Method: Essays in Honour of Robert W. Clower. Edward Elgar. .
* Aghion, Philippe; Howitt, Peter (2008). The Economics of Growth. MIT Press. .

## Зноскі 
## Спасылкі 
* 
* Peter Howitt на Nobelprize.org
* *Innovation, Competition and Growth: A Schumpeterian Perspective on Canada’s Economy*

Катэгорыя:Выкладчыкі ўніверсітэта штата Агая
Катэгорыя:Лаўрэаты Нобелеўскай прэміі з Канады
Катэгорыя:Лаўрэаты Нобелеўскай прэміі па эканоміцы
Катэгорыя:Выпускнікі Паўночна-Заходняга ўніверсітэта
Катэгорыя:Выпускнікі Універсітэта Заходняга Антарыа
Катэгорыя:Выпускнікі ўніверсітэта Мак-Гіла
Катэгорыя:Правадзейныя члены Эканаметрычнага таварыства
Катэгорыя:Вікіпедыя:Біяграфіі сучаснікаў
Катэгорыя:Нарадзіліся ў 1946 годзе
Сечанава

**Сечанава** (, гістарычная назва — *Цёплы Стан*) — сяло ў Ніжагародскай вобласці Расіі, адміністрацыйны цэнтр Сечанаўскага раёна і Сечанаўскага сельсавета. Месца нараджэння вядомага рускага фізіёлага Івана Міхайлавіча Сечанава. Знаходзіцца за 198 км ад абласнога цэнтра горада Ніжняга Ноўгарада, за 130 км ад сталіцы Рэспублікі Мардовія горада Саранска і за 170 км ад сталіцы Рэспублікі Чувашыя горада Чэбаксары, а таксама за 321 км ад горада Выксы.

## Насельніцтва 
## Вядомыя ўраджэнцы і жыхары 
* Юрый Пятровіч Давыдаў, беларускі хімік

Катэгорыя:Населеныя пункты Ніжагародскай вобласці
Вятлужскі

**Вятлужскі**:
* Вятлужскі (Кастрамская вобласць)
* Вятлужскі (Ніжагародская вобласць)
Вятлужскі (Ніжагародская вобласць)

**Вятлужскі** () — рабочы пасёлак у Краснабакаўскім раёне Ніжагародскай вобласці Расіі, цэнтр аднайменнага гарадскога паселішча. Статус рабочага пасёлка з 1939 года. Размешчаны на правым беразе Вятлугі, у месцы ўпадзення ракі Беленькай, за 4 км на поўнач ад акруговага цэнтра рабочага пасёлка Чырвоныя Бакі, за 56 км на паўночны ўсход ад горада Сямёнаў і за 120 км ад цэнтра вобласці горада Ніжняга Ноўгарада.
## Насельніцтва 
Катэгорыя:Населеныя пункты Ніжагародскай вобласці
You Like Me Too Much

«**You Like Me Too Much**» () — песня гурта «The Beatles», якая была напісана Джорджам Харысанам і выйшла на альбоме *Help!* у 1965 годзе. У ЗША песня выйшла ў тым жа годзе на альбоме *Beatles VI*. У сакавіку 1966 года песня была выпушчана таксама на брытанскім міні-альбоме *Yesterday*.

## Гісторыя стварэння 
Гэтая песня — другая з напісаных Харысанам для альбома *Help!*. Першапачаткова планавалася ўключыць песню ў саундтрэк для аднайменнага фільма, аднак пазней ад гэтай ідэі адмовіліся. У песні, верагодна, гаворка ідзе пра стасункі Харысана з Паці Бойд. У цэлым, гэта трэцяя песня Харысана, напісаная для «The Beatles» (пасля «Don’t Bother Me» і «I Need You»).

## Запіс песні 
Песня была запісана на працягу чатырохгадзіннай сесіі ўвечары 17 лютага на студыі Abbey Road. Усяго было зроблена восем дубляў. Партыя асноўнага вакалу, якая выконваецца Харысанам, і партыя басу, якую выконвае Мак-Картні, былі запісаны двойчы і змікшыраваны. Гэтак жа, як і ў песні «The Night Before», запісанай у той жа дзень, Ленан грае на электрычным фартэпіяна (мадэлі «Hohner Pianet»).

Уступ да песні сыграны на раялі Steinway адначасова Мак-Картні і Марцінам на розных канцах клавіятуры, пры гэтым гук раяля часткова скажоны за кошт выкарыстання вярчальнага гучнагаварыцеля Леслі). Лічыцца, што гэта адзін з першых выпадкаў выкарыстання гуртом гэтага трука, у далейшым яны будуць выкарыстоўваць яго неаднаразова. Калі ўважліва ўслухацца ва ўступ песні, можна пачуць слабы шум ад вярчэння дыска гучнагаварыцеля.

**У запісе ўдзельнічалі:**
* Джордж Харысан — асноўны вакал, сола-гітара
* Пол Мак-Картні — бас-гітара, раяль
* Джон Ленан — акустычная рытм-гітара, электрычнае фартэпіяна
* Рынга Стар — ударныя, бубен
* Джордж Марцін — раяль

## Крыніцы 
## Спасылкі 
* Біблія Бітлз — You Like Me Too Much (спасылка праверана 25 лістапада 2009)
* Тэкст песні (спасылка праверана 25 лістапада 2009)
* Нататкі Алана Полака наконт песні «You Like Me Too Much» (спасылка праверана 25 лістапада 2009)

Катэгорыя:The Beatles
Ticket to Ride (песня)

«**Ticket to Ride**» (назва літаральна перакладаецца як «Білет да Райда» або «Білет для паездкі», але сэнс назвы неадназначны, гл. ніжэй раздзел «Значэнне назвы песні») — песня гурта «The Beatles», якая была ўпершыню выпушчана ў выглядзе сінгла 9 красавіка 1965 года і ўвайшла таксама ў альбом *Help!*. Песня была запісана 15 лютага 1965 года ў студыі «Эбі-Роўд».

У 2004 годзе песня заняла 384-ю пазіцыю ў рэйтынгу «500 найвялікшых песень усіх часоў» паводле часопіса *Rolling Stone*. Брытанскі часопіс *New Musical Express* уключыў дадзеную кампазіцыю ў свой спіс «500 найвялікшых песень усіх часоў», размясціўшы яе ў ім на 311-й пазіцыі.

## Гісторыя песні 
Песня была напісана Джонам Ленанам (прыпісана, як гэта звычайна рабілася, Ленану і Мак-Картні, нягледзячы на тое, што ўнёсак Мак-Картні ў гэтую песню застаецца пад пытаннем). Паводле Ленана, унёсак Мак-Картні абмежаваўся толькі «той манерай, якой Рынга граў на ўдарных». Аднак сам Мак-Картні адзначаў, што гэтую песню яны «напісалі разам… Мы селі і працавалі над ёй поўныя тры гадзіны».

Паводле Ленана, завяршальны фрагмент песні (са словамі «My baby don’t care») быў адным з яго найлюбімейшых фрагментаў усёй песні.
* «Дзяўчына, якая сыходзіць (*to ride out*) ад таго, хто вядзе аповед».
* Зварот *Ticket to ride* быў нібыта выдуманы Ленанам у дачыненні да картак аб стане здароўя, якія выдаваліся гамбургскім прастытуткам у 1960-я гады. Макдональд адзначыў, што гэтая песня «псіхалагічна глыбейшая за ўсё, што „The Beatles“ запісалі дагэтуль».

## Кавер-версіі 
Сярод вядомых перапевак песні можна згадаць:
* Перапеўка дуэтам The Carpenters у жанры павольнай балады ў 1969 годзе для дэбютнага альбома *Offering*. Імі ж песня была перазапісана ў 1974 годзе для ўключэння ў альбом *Greatest Hits*.
* Піянеры хард-року Vanilla Fudge запісалі кавер-версію ў 1967 годзе.
* Песня была перапета таксама гуртамі Hüsker Dü, The Fifth Dimension, The Punkles, Kids Incorporated і Atomic Kitten.

## Культурны ўплыў 
* Аркестраваная версія песні ледзь улоўная ў заканчэнні свежых выданняў альбома *The Dark Side of the Moon* гурта «Pink Floyd». Верагодней за ўсё, гэта — памылка рэжысёраў запісу: і «The Beatles», і «Pink Floyd» запісваліся ў «Эбі-Роўд».
* З песняй «Ticket to Ride» перагукаецца песня «Artificial Energy» гурта The Byrds з альбома *The Notorious Byrd Brothers* (1968).

## Цікавы факт 
* Песня «Ticket to Ride» стала першай песняй «The Beatles», чыя працягласць перавысіла 3 хвіліны.

## Удзел у хіт-парадах 
## Крыніцы 
## Літаратура 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Спасылкі 
**Анлайн-даведнікі**:
* Тэкст песні  (спасылка праверана 26 ліпеня 2009)
* Нататкі Алана Полака наконт песні «Ticket to Ride» (спасылка праверана 26 чэрвеня 2009)
* Біблія Бітлз — Ticket to Ride спасылка праверана 26 июля 2009)

**Тэматычныя артыкулы ў электронных выданнях**:
* 

Катэгорыя:The Beatles
Андрыіўка (Валадарска-Валынскі раён)

**Андрыіўка** (, , ) — скасаваная калонія  сельскага савета Валадарска-Валынскага раёна Жытомірскай вобласці.

## Насельніцтва 
У канцы XIX стагоддзя колькасць насельніцтва складала 151 жыхар, дамоў — 27.

## Гісторыя 
Лютэранскае паселішча на арандаваных землях. Размяшчалася на паўночным заходзе ад г. Жытоміра. Лютэранскі прыход — Геймталь.

У канцы 19 стагоддзя — калонія  воласці Жытомірскага павета Валынскай губерні, за 52 вярсты ад Жытоміра.

У 1906 годзе — калонія Гарошкаўскай воласці (1-го стана) Жытомірскага павета Валынскай губерні. Адлегласць ад губернскага і павятовага цэнтра г. Жытомір складала 51 версту, ад валаснога праўлення ў мястэчку Гарошкі — 9 вёрст. Паштовае аддзяленне — мяст. Гарошкі.

У 1923 годзе ўвайшла ў склад новаўтворанага Краіўшчынскага сельськага савета, які 7 сакавіка 1923 года ўключаны ў склад новастворанага Кутузаўскага раёна  акругі. Размяшчалася за 16 вёрст ад раённага цэнтра месц. Кутузава, за 1,5 вярсты ад цэнтра сельсавета с. Краіўшчына. 12 студзеня 1924 года, у складзе сельскага савета, перададзена ў склад Корасценскага (пазней — *Ушомырскі*) раёна Корасценскай акругі, 1 снежня 1924 года — ў склад Кутузаўскага (пазней — *Валадарскі*, *Валадарска-Валынскі*) раёна, 23 верасня 1925 года — Ушомырскага (пазней — *Корасценскі*) раёна, 11 чэрвеня 1933 года — Валадарска-Валынскага раёна Кіеўскай вобласці.

Па стане на 1 кастрычніка 1941 года ў пераліку населеных пунктаў не згадваецца.

## Крыніцы 
## Спасылкі 
* Андрыіўка на карце пачатку 20 стагоддзі

Катэгорыя:Былыя населеныя пункты
Філіп Ігнацы Чаховіч

**Філіп Ігнацы Чахо́віч-Ляхавіцкі** () — ураднік Вялікага Княства Літоўскага.

## Біяграфія 
Паходзіў са шляхецкага роду Чаховічаў герба «Астоя». Сын Тамаша-Міхала Чаховіча. Паводле прывілею караля Аўгуста III ад 1757 года атрымаў урад старасты раселішскага. Быў выбраны паслом ад Ашмянскага павета на канвакацыйны сойм у Варшаве. У 1782 годзе стаў дэпутатам Трыбунала Вялікага Княства Літоўскага, а пасля атрымаў пасаду харунжага завілейскага.

Валодаў маёнткам Свянцянка ў Завілейскім павеце.

## Сям’я 
Быў жанаты з Барбарай Коркуць. З ёй меў дзяцей:

* Даніэль. Памёр у эміграцыі ў Парыжы.
* Ян.

* Ганна. У шлюбе з Рушчыцам, старшынёй межавога суда;
* Марыя. У шлюбе з Міхалам Радавіцкім, старшынёй Гродзенскай палаты грамадзянскага суда.
## Крыніцы 
Катэгорыя:Харунжыя завілейскія
Катэгорыя:Старосты раселішскія
Пётр Францішак Чаховіч-Ляхавіцкі

**Пётр Францішак Чахо́віч-Ляхавіцкі** () — ураднік Вялікага Княства Літоўскага.

## Біяграфія 
Паходзіў са шляхецкага роду Чаховічаў герба «Астоя». Сын Аляксандра Чаховіча.

Займаў урад скарбніка ашмянскага. Быў уладальнікам маёнтка Свянцянка ў Завілейскім павеце.

## Сям’я 
У першым шлюбе з Скедржынскай (Кедржынскай), у другім з Дзяўлеўскай, дачкой суддзі старадубскага. Пакінуў сямёра сыноў:
* Францішак,
* Томаш-Міхал,
* Ежы. Не пакінуў нашчадства;
* Адам. Не пакінуў нашчадства;
* Баніфацый. Не пакінуў нашчадства;
* Стэфан. 
* Юзаф. Не пакінуў нашчадства;

## Крыніцы 
Катэгорыя:Скарбнікі ашмянскія
Францішак Чаховіч-Ляхавіцкі

**Францішак Чахо́віч-Ляхавіцкі** () — ураднік Вялікага Княства Літоўскага.

## Біяграфія 
Паходзіў са шляхецкага роду Чаховічаў герба «Астоя». Сын Пятра-Францішка Чаховіча.

Займаў урад канюшага ашмянскага.

## Сям’я 
Быў жанаты з Галяеўскай. Сыны:
* Геранім;
* Тадэвуш;
* Антоні.

## Крыніцы 
Катэгорыя:Канюшыя ашмянскія
Стэфан Чаховіч

**Стэфан Чаховіч** () — ураднік Вялікага Княства Літоўскага.

## Біяграфія 
Паходзіў са шляхецкага роду Чаховічаў герба «Астоя». Трэці сын Пятра-Францішка Чаховіча.

## Сям’я 
Меў чатырох сыноў:
* Якуб;
* Францішак;
* Войцех;
* Мацей.

## Крыніцы 
Катэгорыя:Скарбнікі ашмянскія
Tell Me What You See

«**Tell Me What You See**» () — песня гурта «The Beatles», якая выйшла на альбоме *Help!* у 1965 годзе. У ЗША песня выйшла ў тым жа годзе на альбоме *Beatles VI*. Песня напісана збольшага Полам Мак-Картні, аднак прыпісана, як гэта звычайна рабілася, Мак-Картні і Ленану.

## Песня 
Нягледзячы на тое, што гэтая песня не належыць да ліку найвядомейшых песень гурта, яна адметная даволі багатай аранжыроўкай, якая дэманструе, як далёка прасунуліся «The Beatles» з часу запісу свайго першага альбома. Пасля кожнага паўтарэння загалоўнай фразы гучыць невялікі рыф на электрычным фартэпіяна «Hohner Pianet» (яно ж гучыць яшчэ ў некалькіх песнях з гэтага ж альбома, напрыклад, у «You Like Me Too Much» і «The Night Before», запісаных на дзень раней). Партыя ўдарных пашырана выкарыстаннем трох дадатковых інструментаў: гуіра, бубна і клаве.

У кампазіцыйным плане песня з'яўляецца доказам росту цікавасці гурта да народнай песні. Тэкст песні крыху больш сталы і рэфлексіўны, чым у большасці ранейшых песень. Нягледзячы на тое, што гітара, якая гучыць у песні, па гуку падобная да электрычнай, прыёмы гукаатрымання больш падобныя да ігры на акустычнай гітары.

## Гісторыя стварэння 
Песня першапачаткова прапаноўвалася ў якасці адной з песень для саўндтрэку да фільма «Help!», але была адрынута. Паводле Мак-Картні, гэтая песня была толькі «песняй-напаўняльнікам», напісанай разам з Ленанам:

Здаецца, я памятаю, што гэта мая песня. Мабыць, наш унёсак там быў 60 на 40 адсоткаў, але яна магла быць і выключна маёй. Не асабліва помніцца. Не лепшая з песень, але і такія важныя, яны вельмі карысныя для альбомаў або для бакоў Б. Такія таксама патрэбны.

Песня была запісана за чатыры дублі 18 лютага 1965 года, у той жа дзень гурт запісаў і песню «You’ve Got To Hide Your Love Away».

**У запісе ўдзельнічалі:**
* Пол Мак-Картні — вакал, бас-гітара, электрычнае фартэпіяна, гуіра
* Джон Ленан — падгалоскі, рытм-гітара
* Джордж Харысан — сола-гітара
* Рынга Стар — ударныя, бубен, клаве

## Крыніцы 
## Спасылкі 
* Біблія Бітлз — Tell Me What You See 
* Тэкст песні 
* Нататкі Алана Полака наконт песні «Tell Me What You See» 

Катэгорыя:The Beatles
Абрам Давыдавіч Кіржніц

**Абрам Давыдавіч Кіржніц** (15 жніўня 1887, Бабруйск, Мінская губерня — 1940, Масква) — бібліёграф, гісторык, журналіст.

## Біяграфія 
Нарадзіўся ў сям'і дробнага рамесніка. Скончыў 4 класы Бабруйскага гарадскога вучылішча. З 1906 году публікаваўся ў расійскай і яўрэйскай прэсе. У 1911 удзельнік  Першага усерасійскага з'езда па бібліятэчнай справе.

## Выбраныя публікацыі 
* Книжное дело и периодическая печать в Сибири (1916);
* У порога Китая (М., 1924);
* В годы империалистической войны. Очерк рабочего движения России (М., 1924);
* ;
* Яўрэйскі пэрыодычны друк у С.С.С.Р. (1917-1927) (Мн., 1928);
* Еврейская пресса в Белоруссии (Мн., 1929);
* Еврейская печать в бывшей Российской империи (М., 1930);
* Октябрьские дни в Белоруссии // Пролетарская революция. 1927. №12.
* Сто дней советской власти в Белоруссии (12 ноября 1917 г. - 19 февраля 1918 г.) // Пролетарская революция. 1928. №3.
* У няволі буржуазнага нацыяналізму // Бальшавік Беларусі. 1928. №3.

## Крыніцы 
Катэгорыя:Рэпрэсаваныя савецкай уладай
Катэгорыя:Члены Бунда
Катэгорыя:Пісьменнікі на ідыш
Катэгорыя:Гісторыкі СССР
Катэгорыя:Журналісты СССР
Катэгорыя:Памерлі ў Маскве
Катэгорыя:Памерлі ў 1940 годзе
Катэгорыя:Нарадзіліся ў Бабруйску
Катэгорыя:Нарадзіліся ў 1887 годзе
Катэгорыя:Нарадзіліся 15 жніўня

Катэгорыя:Яўрэі ў Беларусі
Жаўняровіч

**Жаўняровіч** — прозвішча.

## Вядомыя носьбіты 
* Віктар Жаўняровіч — беларускі мастак і спявак
* Ігнат Жаўняровіч — каталіцкі святар, удзельнік беларускага хрысціянскага руху
* Пятро Жаўняровіч — беларускі філолаг, пісьменнік, перакладчык
Какуэй Танака

**Какуэй Танака** (; 4 мая 1918 — 16 снежня 1993) — палітычны дзеяч, прэм’ер-міністр Японіі з 7 ліпеня 1972 года па 9 снежня 1974. Адзін з найболей супярэчлівых японскіх прэм’ер-міністраў пасляваеннага часу. Як лідэр дамінуючай фракцыі ў кіруючай Ліберальна-дэмакратычнай партыі Танака панаваў у японскай палітыцы на працягу 1970—1980-х гадоў, за што ў прэсе яго празвалі «Ценевым Сёгуном».

Усю палітычную кар’еру Танаку суправаджалі гучныя карупцыйныя скандалы, што тым не менш не перашкаджала яму заваёўваць першыя месцы на выбарах.